  Майя Бывальцева Удмуртиысь укмысэтӥ классэз йылпумъясь 431 пиналъёс экзамен сётыны анай кылэз бырйизы, умой тодон-валанъёссэс возьматӥзы 98,6 процентэз. Ивортодэтъя «Удмуртия» агентстволы со сярысь веразы элькунысь дышетонъя но тодосъя министерстволэн пресс-службаяз. Анай кылъя ОГЭ (укмысэтӥ классэ йылпумъясьёс понна валтӥсь кун экзамен — ред.) сётӥз 431 адями, кыкез со пӧлысь — бигер кылъя. «Витьёс» басьтӥз 90 адями, «ньыльёс» — 234, «куиньёс» — 101, «кыкъёс» — 6 адями Удмуртиысь дышетонъя но тодосъя министерстволэн пресс-службаезВатсалом, «кыкъёс» басьтэм пиналъёс экзаменэз выльысь сётыны быгато 28-тӥ яке 29-тӥ инвожое. Тодэ вайытом, укмысэтӥ классэз йылпумъясь пиналъёс анай, но кунсьӧр кылъёсъя экзаменэз 26-тӥ куартолэзе сётӥзы. Кылем арын анай кылъя тодон-валанъёссэс эскеризы 562 пиналъёс, со пӧлысь 180 палаез «витьёс» басьтӥзы. Тегъёс: Дышетон Ижкар Удмуртия экзамен пиналъёс удмурткыл  